b"\n_START_ARTICLE_\nSopela\n_START_SECTION_\nHist\xc3\xb2ria\n_START_PARAGRAPH_\nDes de finals dels anys 80, la poblaci\xc3\xb3 de Sopela no ha parat de cr\xc3\xa9ixer i en l'actualitat ja t\xc3\xa9 uns 12.500 habitants. Si b\xc3\xa9 durant la industrialitzaci\xc3\xb3 els habitants es van traslladar a nuclis urbans m\xc3\xa9s poblats, a partir de la d\xc3\xa8cada dels 80 aquest tend\xc3\xa8ncia s'ha invertit. Sopela s'ha convertit en un municipi residencial, b\xc3\xa9 comunicat amb municipis m\xc3\xa9s grans i amb Bilbao. El municipi ha passat de ser una destinaci\xc3\xb3 eminentment tur\xc3\xadstica, on els propietaris dels pisos nom\xc3\xa9s venien a estiuejar, a convertir-se en el lloc de resid\xc3\xa8ncia habitual dels seus habitants. La constant immigraci\xc3\xb3 adinerada que rep el municipi ha portat efectes com la inauguraci\xc3\xb3 en 2004 de l'Oficina de Turisme, altre punt d'informaci\xc3\xb3 de cara a l'estiu en 2005. El Hall Cultural de l'ajuntament recull totes les activitats culturals, ja que en el poble no existeix cap casa de cultura. _NEWLINE_Es poden trobar diverses associacions basades en la pr\xc3\xa0ctica de l'esport, com la Societat Esportiva Ugeraga (futbol, b\xc3\xa0squet, ciclisme...) o Pe\xc3\xb1a Txuri (surf)._NEWLINE_Altres tipus d'associacions proliferen tamb\xc3\xa9 en el municipi: Itzartu (Associaci\xc3\xb3 de Dones), Barinatxe Taldea (txistu, tamboril...), Uribe Bazterra (Banda de M\xc3\xbasica), associaci\xc3\xb3 de Comerciants, AIB (Associaci\xc3\xb3 Internautes Bodyboard), SUGA (assemblea de joves), plataforma contra l'OTAN..."